 **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΥΠΟΥΡΓΕΙΟ ΥΓΕΙΑΣ Διδυμότειχο 11-12-2019**

**4η ΥΠΕ ΜΑΚΕΔΟΝΙΑΣ & ΘΡΑΚΗΣ ΑΡ.ΠΡΩΤ.:8274**

**ΓΕΝΙΚΟ ΝΟΣΟΚΟΜΕΙΟ ΔΙΔΥΜΟΤΕΙΧΟΥ**

 **ΑΠΟΦΑΣΗ ΑΝΑΠΛΗΡΩΤΗ ΔΙΟΙΚΗΤΗ**

 **ΘΕΜΑ :** **«Προκήρυξη εκλογών για την ανάδειξη των μελών του**

 **Επιστημονικού Συμβουλίου του Γ.Ν.ΔΙΔΥΜΟΤΕΙΧΟΥ»**

 **Ο ΑΝΑΠΛΗΡΩΤΗΣ ΔΙΟΙΚΗΤΗΣ**

 **ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΔΙΔΥΜΟΤΕΙΧΟΥ**

**Έχοντας υπόψη :**

**1. Τις διατάξεις του Ν.3329/2005 του αρθ.9 των εδαφίων α,β,γ,δ,ε,στ,ζ (ΦΕΚ 81/τ.Α΄/4-4-05 ) «Εθνικό σύστημα Υγείας και Κοινωνικής Αλληλεγγύης και λοιπές διατάξεις»**

**2. Τις διατάξεις της παρ. 10 του αρθ.50 του Ν. 3370/05 (ΦΕΚ 176/τ/Α΄/11-7-05) «Οργάνωση και λειτουργία των υπηρεσιών δημόσιας υγείας και λοιπές διατάξεις»**

**3. Τις διατάξεις του Ν. 3868/2010 αρθ. 8 παρ,13,14,15**

**4. Την αριθ.ΔΥ1δ/οικ..55542/4-5-2007 (ΦΕΚ 769/τ.Β΄/15-5-2007 «Καθορισμός τρόπου και διαδικασίας εκλογής εκπροσώπων στα Επιστημονικά Συμβούλια Νοσοκομείων Ε.Σ.Υ.Κ.Α και αποκεντρωμένων υπηρεσιών αυτών .**

**5. Την αριθ.ΔΥ1δ/οικ..55542/4-5-2007 (ΦΕΚ 769/τ.Β΄/15-5-2007 «Καθορισμός τρόπου και διαδικασίας εκλογής εκπροσώπων στα Επιστημονικά Συμβούλια Νοσοκομείων Ε.Σ.Υ.Κ.Α και αποκεντρωμένων υπηρεσιών αυτών .**

**6. Το αριθ.πρωτ.ΔΥ1δ/Γ.Π 73516/25-6-2010 έγγραφο του Υ.Υ.&.Κ.Α με θέμα: «Παρέχονται διευκρινήσεις σχετικά με τη συγκρότηση των Επιστημονικών Συμβουλίων»**

**7. Το αριθ. πρωτ.ΔΥ1δ/107847/27-9-2010 έγγραφο του Υ.Υ.&Κ.Α με θέμα ‘’Παρέχονται διευκρινίσεις αναφορικά με την εφαρμογή του Ν.3868/2010 (ΦΕΚ 129/τ.Α΄/3-8-2010 στη συγκρότηση των Επιστημονικών Συμβουλίων’’**

**8. Το αριθ.πρωτ.ΔΥ1δ/οικ.134272/29-10-2010 έγγραφο του Υ.Υ.&Κ.Α με θέμα: «Παρέχονται διευκρινίσεις αναφορικά με την εφαρμογή του Ν.3868/2010 (ΦΕΚ 129/τ.Α΄/3-8-2010 στη συγκρότηση των Επιστημονικών Συμβουλίων»**

**9. Το αριθ.ΔΥ1δ/οικ.146131/23-11-2010 έγγραφο του Υ.Υ.&Κ.Α με θέμα: «Παρέχονται διευκρινίσεις αναφορικά με την εφαρμογή του Ν.3868/2010 (ΦΕΚ 129/τ.Α΄/3-8-2010 στη συγκρότηση των Επιστημονικών Συμβουλίων.»**

**10. Τον Ν. 4024/2011 άρθρο 28 (ΦΕΚ 226/27.10.2011τ.Α΄) ( μεταβατικές και τελικές διατάξεις του Κεφαλαίου Κατάταξη και προϋποθέσεις και κριτήρια επιλογής του υπηρετούντος προσωπικού).**

**11. Τον Ν.4272/2014 άρθρο 48 (ΦΕΚ 145/τ.Α/11.7.2014)**

**12. Τον Ν. 4368/2016 άρθρο 46 (ΦΕΚ 21/21.2.2016τ.Α΄)**

**13.Το ΦΕΚ 243/6-5-2019 τ.Υ.Ο.Δ.Δ «Τεύχος υπαλλήλων ειδικών θέσεων και οργάνων διοίκησης φορέων του Δημοσίου και ευρύτερου Δημοσίου Τομέα» σχετικά με τον διορισμό Αναπληρωτή Διοικητή στο Γενικό Νοσοκομείο Διδυμοτείχου.**

**14. Την υπ’ αριθμ. 3339/16-5-2019 απόφαση Διοικητή του Π.Γ.Ν.Έβρου», περί εκχώρησης αρμοδιοτήτων στον Αναπληρωτή Διοικητή του Γενικού Νοσοκομείου Διδυμοτείχου.**

**15. Το Ν. 4600/2019 άρθρο 165.**

**16. Την κατάσταση εκλογέων που συντάχθηκε από το Τμήμα διαχείρισης ανθρώπινου δυναμικού.**

 **ΑΠΟΦΑΣΙΖΕΙ**

**Α. Προκηρύσσει εκλογές για ανάδειξη των μελών του Επιστημονικού Συμβουλίου του Γενικού Νοσοκομείου Διδυμοτείχου.**

**Β. Θα εκλεγούν τα εξής μέλη:**

**1.ένας (1) ιατρός ως τακτικό μέλος, με τον αναπληρωτή του, που κατέχει θέση Συντονιστή Διευθυντή ή μοναδικού Διευθυντή τμήματος ΕΣΥ ή Διευθυντή τμήματος ΕΣΥ, στον οποίο έχουν ανατεθεί καθήκοντα προσωρινού προϊσταμένου, που εκλέγεται με τον αναπληρωτή του, από όλους όσους κατέχουν κάποια από τις παραπάνω θέσεις ευθύνης, ως Πρόεδρος.**

**2.δύο(2) ιατροί ως τακτικά μέλη με τους αναπληρωτές τους, με βαθμό Διευθυντή ΕΣΥ, που εκλέγονται από όλους τους Διευθυντές ΕΣΥ του Νοσοκομείου, που δεν κατέχουν θέση Συντονιστή Διευθυντή ή μοναδικού Διευθυντή τμήματος ΕΣΥ ή Διευθυντή τμήματος ΕΣΥ, στον οποίο έχουν ανατεθεί καθήκοντα προσωρινού προϊσταμένου.**

**3.ένας (1) ιατρός Επιμελητής Α΄ΕΣΥ (με τον αναπληρωτή του) που εκλέγεται από όλους τους Επιμελητές Α΄ του Νοσοκομείου.**

**4.ένας (1) ιατρός Επιμελητής Β΄ΕΣΥ (με τον αναπληρωτή του) που εκλέγεται από όλους τους Επιμελητές Β΄ του Νοσοκομείου.**

**5.ένας (1) Ειδικευόμενος ιατρός (με τον αναπληρωτή του) που εκλέγεται από όλους τους ειδικευόμενους ιατρούς.**

**6.ένας (1) επιστήμονας ΠΕ της Ιατρικής Υπηρεσίας, όχι ιατρός (με τον αναπληρωτή του) με βαθμό τουλάχιστον Γ΄, που εκλέγεται από όλους τους επιστήμονες ΠΕ της Ιατρικής Υπηρεσίας (όχι ιατρούς) του Νοσοκομείου, καθώς και των αποκεντρωμένων υπηρεσιών αυτού.**

**7.ένας (1) επιστήμονας ΤΕ της Ιατρικής Υπηρεσίας, όχι ιατρός (με τον αναπληρωτή του) με βαθμό τουλάχιστον Γ΄, που εκλέγεται από όλους τους επιστήμονες ΤΕ της Ιατρικής Υπηρεσίας (όχι ιατρούς) του Νοσοκομείου, καθώς και των αποκεντρωμένων υπηρεσιών αυτού.**

**8.ένας (1) Νοσηλευτής ΠΕ με βαθμό τουλάχιστον Γ΄ και ελλείψει αυτού ένας (1) Νοσηλευτής ΤΕ ή Μαία ή Επισκέπτρια Υγείας με βαθμό τουλάχιστον Γ΄ που εκλέγεται από όλους τους νοσηλευτές ΠΕ,ΤΕ,ΔΕ, Επισκέπτες Υγείας και Μαίες του Νοσοκομείου, καθώς και των αποκεντρωμένων υπηρεσιών αυτού.**

**Γ. Καλούνται όσοι περιλαμβάνονται στις συνημμένες καταστάσεις της παρούσας απόφασης σε συνέλευση στις 16/12/2019 ημέρα ΔΕΥΤΕΡΑ και ώρα 13:00μ.μ. στην αίθουσα του 4Ου ορόφου, για την εκλογή Εφορευτικής Επιτροπής.**

**Η συνέλευση βρίσκεται σε απαρτία, εφόσον παρευρίσκεται το 50% συν ένας των ατόμων που είναι εγγεγραμμένα στις συνημμένες της παρούσας ανακοίνωσης καταστάσεις.**

**Σε περίπτωση μη απαρτίας των εκλογέων η συνέλευση θα επαναληφθεί στις 17/12/2019 ημέρα ΤΡΙΤΗ και ώρα 13:00μ.μ. στον ίδιο χώρο.**

**Στην δεύτερη συνέλευση για να υπάρξει απαρτία χρειάζεται να παρευρίσκεται το 30% συν ένας των ατόμων που είναι εγγεγραμμένα στις καταστάσεις (χωρίς να υπολογίζεται το κλάσμα μονάδας που τυχόν προκύπτει).**

**Εάν και πάλι δεν επιτευχθεί απαρτία, η Εφορευτική Επιτροπή συγκροτείται με δημόσια κλήρωση, η οποία θα γίνει από το Αν. Διοικητή του Νοσοκομείου μας στο γραφείο του, στις 18/12/2019 ημέρα ΤΕΤΑΡΤΗ και ώρα 12:00μ.μ.**

**Η χρονική διάρκεια διεξαγωγής των αρχαιρεσιών ορίζεται από 13:00μ.μ έως 14:00μ.μ και για τις δύο συνελεύσεις.**

**Ενστάσεις που αφορούν σε παράλειψη εγγραφής στις καταστάσεις των εκλογέων ή στη διαγραφή από αυτές, καθώς και στους υποψηφίους για τα μέλη της εφορευτικής επιτροπής υποβάλλονται εγγράφως έως την 16/12/2019, ημέρα ΔΕΥΤΕΡΑ και ώρα 13:00μ.μ, ώρα έναρξης εκλογής της Εφορευτικής επιτροπής.**

**Δ. Η ψηφοφορία για την εκλογή του Επιστημονικού Συμβουλίου θα διεξαχθεί την Παρασκευή 20/12/2019 από ώρα 8 π.μ έως 4.30 μ.μ στην αίθουσα του 4ου ορόφου.**

**Θα τοποθετηθούν 8 κάλπες (1 ανά κατηγορία εκλεγομένου).**

**Εκλογές θα διενεργηθούν με χωριστές καταστάσεις, όσων έχουν δικαίωμα να εκλέγουν και να εκλέγονται, για κάθε μία από τις παραπάνω οκτώ ομάδες εκλογέων, που θα καταρτισθούν με ευθύνη μας και οι οποίες θα αναρτηθούν σε εμφανές μέρος του Νοσοκομείου και στις αποκεντρωμένες υπηρεσίες αυτού.**

**ΥΠΟΒΟΛΗ ΥΠΟΨΗΦΙΟΤΗΤΩΝ:**

**Όσοι από τους εγγεγραμμένους στις καταστάσεις επιθυμούν να είναι υποψήφιοι για μέλη του Επιστημονικού Συμβουλίου ή της Εφορευτικής Επιτροπής, θα πρέπει να υποβάλλουν έγγραφη δήλωση υποψηφιότητας (με Αριθμό Πρωτοκόλλου της Γραμματείας) στο Γραφείο του Αν. Διοικητή μέχρι και τις 16/12/2019 ημέρα ΔΕΥΤΕΡΑ έως 13:00μ.μ.**

**Επιτρέπεται η υποβολή μόνο μεμονωμένων υποψηφιοτήτων, οι οποίες θα καταχωρηθούν σε ενιαίο ψηφοδέλτιο κατά κατηγορία.**

**Εάν υποβληθεί μία υποψηφιότητα, ή δύο για την κατηγορία δύο των διευθυντών μη κατεχόντων θέση συντονιστή δεν διεξάγεται εκλογή.**

**Σταυροί προτίμησης: ένας (1)**

**Δεν έχουν δικαίωμα συμμετοχής στις εκλογές:**

**-Οι αποσπασμένοι υπάλληλοι, οι οποίοι εκλέγουν και εκλέγονται στην υπηρεσία που ανήκουν οργανικά.**

**-Δεν έχουν δικαίωμα να εκλέγουν και να εκλέγονται όσοι από τους υπαλλήλους έχουν τεθεί σε αργία ή διαθεσιμότητα.**

**Μετά το πέρας της καταμέτρησης η εφορευτική επιτροπή εκδικάζει τυχόν ενστάσεις και συντάσσει το πρακτικό. Σε κάθε κατηγορία εκλέγεται ως τακτικό μέλος ο πρώτος σε ψήφους και αναπληρωματικό ο δεύτερος. Ειδικά στην κατηγορία 2 των διευθυντών αλλά όχι κατεχόντων θέση συντονιστή εκλέγονται ως τακτικά μέλη οι δύο πρώτοι και αναπληρωματικοί ο 3ος και 4ος.**

**Το πρακτικό μαζί με το εκλογικό υλικό παραδίδεται στη γραμματεία του Αν. Διοικητή.**

**Λοιπά θέματα που έχουν σχέση με τον τρόπο και τη διαδικασία εκλογής των μελών του Επιστημονικού Συμβουλίου του Νοσοκομείου ρυθμίζονται από τις διατάξεις του Ν. 3868/τ.Α΄/3-8-2010 παρ. 13,14,15 άρθρου 8 και την αριθμ. ΔΥ1δ/οικ. 55542/4-5-07 Υπουργική απόφαση (ΦΕΚ 769/τ.Β΄/15-5-2007).**

|  |
| --- |
|  |

 **Ο ΑΝΑΠΛΗΡΩΤΗΣ ΔΙΟΙΚΗΤΗΣ**

 **ΠΑΡΑΣΚΕΥΑΣ ΧΑΤΖΟΠΟΥΛΟΣ**

**Κοινοποίηση:**

**1.Γραμματεία της Ιατρικής Υπηρεσίας με την υποχρέωση να το κοινοποιήσει σε όλα τα μέλη της Ιατρικής Υπηρεσίας.**

**2.Διευθύντρια Νοσηλευτικής Υπηρεσίας με την υποχρέωση να το κοινοποιήσει σε όλα τα μέλη της Νοσηλευτικής Υπηρεσίας.**

**3.Να αναρτηθεί στον πίνακα ανακοινώσεων της Διοικητικής Υπηρεσίας, της Ιατρικής Υπηρεσίας, Νοσηλευτικής Υπηρεσίας .**

**4.Τμήμα Διαχείρισης Ανθρώπινου Δυναμικού.**

**5.Να αναρτηθεί στην ιστοσελίδα του Γ.Ν.Διδυμοτείχου και στο Διαύγεια.**